**ZAPISNIK O INŠPEKCIJSKEM NADZORU**

ZAVOD ZA KULTURO, TURIZEM IN ŠPORT MURSKA SOBOTA

Inšpektor:

**Martina Zajc, mag.**

Ljubljana, december 2023

**V S E B I N A**

[I Razlog inšpekcijskega nadzora 3](#_Toc153191637)

[II Ugotovitve inšpektorice 3](#_Toc153191638)

[1 Določitev in izplačila plač 4](#_Toc153191639)

[1.1 Pravna podlaga 4](#_Toc153191640)

[1.2 █ 6](#_Toc153191641)

[1.2.1. Imenovanje direktorice 6](#_Toc153191642)

[1.2.2. Sistemizacija delovnega mesta direktorja in določitev osnovne plače 6](#_Toc153191644)

[1.2.2.1. Ugotovitve inšpektorice 7](#_Toc153191645)

[1.2.2.2. Ukrepi inšpektorice 8](#_Toc153191646)

[1.2.3. Pogodba o zaposlitvi veljavna v letu 2022 8](#_Toc153191647)

[1.2.3.1. Ugotovitve inšpektorice 9](#_Toc153191648)

[1.2.3.2. Ukrepi inšpektorice 10](#_Toc153191649)

[1.2.4. Plačilne liste 10](#_Toc153191650)

[1.2.4.1. Ugotovitve inšpektorice 14](#_Toc153191729)

[1.2.4.2. Ukrepi inšpektorice 15](#_Toc153191732)

[III Odrejeni in predlagani ukrepi inšpektorice 15](#_Toc153191733)

Številka: 0611-44/2023/22

Datum: 21. 12. 2023

Na podlagi 43. b člena Zakona o sistemu plač v javnem sektorju[[1]](#footnote-1) in četrtega odstavka 181. člena Zakona o javnih uslužbencih[[2]](#footnote-2) izdaja inšpektorica v postopku inšpekcijskega nadzora v javnem zavodu Zavod za kulturo, turizem in šport Murska Sobota, Ulica Štefana Kovača 30, 9000 Murska Sobota, ki ga zastopa direktorica █, naslednji

**Z A P I S N I K**

**o inšpekcijskem nadzoru**

Inšpektorica, Martina Zajc, inšpektor I (v nadaljevanju: inšpektorica), je v javnem zavodu Zavod za kulturo, turizem in šport Murska Sobota (v nadaljevanju: ZKTŠ MS) opravila inšpekcijski nadzor na podlagi določil ZSPJS in ZJU.

Inšpekcijski nadzor je inšpektorica opravila v dneh 24. 11. 2023 in 27. 11. 2023 ter v dneh od 5. 12. 2023 do 8. 12. 2023 na sedežu Inšpektorata za javni sektor in dne 14. 12. 2023 izdelala Osnutek zapisnika o inšpekcijskem nadzoru (št. 0611-44/2023/19), ki je bil še istega dne poslan predstojnici ZKTŠ MS (v prilogi dopisa, št. 0611-44/2023/20, odpremljen na elektronski naslov: [info@zkts-ms.si](mailto:info@zkts-ms.si)).

Predstojnici ZKTŠ MS je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice. ZKTŠ MS je dne 21. 12. 2023 (z dopisom direktorice) Inšpektorat za javni sektor obvestil, da na osnutek zapisnika nima pripomb.

I Razlog inšpekcijskega nadzora

Inšpektorat za javni sektor je v Načrt dela za leto 2023 uvrstil tudi sistemske nadzore določanja plač in drugih pravic iz delovnega razmerja v javnih agencijah, javnih skladih, javnih zavodih in občinah ter nadzor izplačil, s poudarkom na izplačilih dodatkov, ki jih omejuje četrti odstavek 23. člena ZSPJS, med drugimi tudi v ZKTŠ MS.

II Ugotovitve inšpektorice

ZKTŠ MS je bil ustanovljen z Odlokom o ustanovitvi javnega zavoda »Zavod za kulturo, turizem in šport Murska Sobota«[[3]](#footnote-3). Ustanoviteljica je Mestna občina Murska Sobota. Ustanoviteljske pravice in obveznosti izvaja Mestni svet Mestne občine Murska Sobota.

Predstojnica ZKTŠ MS je direktorica █.

Inšpektorica je v okviru inšpekcijskega nadzora v ZKTŠ MS opravila nadzor nad določitvijo in izplačili plač direktorice ZKTŠ MS v letu 2022 ter drugimi pravicami iz delovnega razmerja direktorice javnega zavoda.

## Določitev in izplačila plač

## Pravna podlaga

Imenovanje direktorja javnega zavoda je urejeno v 32. in 33. členu Zakona o zavodih[[4]](#footnote-4).

V 15. členu Odloka o ustanovitvi javnega zavoda je določeno, da direktorja zavoda na podlagi javnega razpisa imenuje in razrešuje Svet zavoda, s soglasjem ustanovitelja, da se delovno razmerje z direktorjem sklene za določen čas, za čas trajanja mandata, da na podlagi akta o imenovanju direktorja, sklene z njim pogodbo o zaposlitvi v imenu Sveta zavoda njegov predsednik po predhodnem soglasju župana ter da mandat direktorja traja pet let z možnostjo ponovitve mandata.

V 16. členu Odloka o ustanovitvi javnega zavoda je določeno, da je za direktorja zavoda lahko imenovan, kdor poleg splošnih zakonskih pogojev izpolnjuje še naslednje pogoje: da ima najmanj univerzitetno izobrazbo, da ima najmanj pet let delovnih izkušenj vsaj na enem področju dela zavoda, da ima sposobnosti za organiziranje in vodenje dela v kolektivu ter da ima javno veljavno dokazilo o znanju angleščine ali nemščine ali francoščine na nivoju najmanj B1 po evropskem referenčnem okvirju CEFR.

Enake določbe glede pogojev za zasedbo delovnega mesta kot jih določa 16. člen Odloka o ustanovitvi javnega zavoda izhajajo tudi iz 28. člena Statuta ZKTŠ MS.

Določbe glede določitve osnovne plače ravnateljev, direktorjev in tajnikov ZSPJS ureja v 11. členu, ki v prvem odstavku določa, da se osnovne plače ravnateljev, direktorjev in tajnikov, zaposlenih pri proračunskih uporabnikih iz 2. točke 2. člena[[5]](#footnote-5) tega zakona, upoštevaje zahtevnost delovnega mesta ter pomen proračunskega uporabnika, ki ga vodijo, določijo z uvrstitvijo v plačni razred; v drugem odstavku določa, da uvrstitev v plačne razrede določi vlada z uredbo, pri čemer se lahko za posamezne vrste delovnih mest uvrstitev določi v razponu plačnih razredov ter da morajo biti v tem primeru določeni tudi kriteriji za določitev plačnega razreda; v petem odstavku določa, da plačni razred za določitev osnovne plače ravnatelja in direktorja pri proračunskih uporabnikih iz 2. točke 2. člena tega zakona, katerih ustanovitelj je lokalna skupnost, in se plače financirajo iz proračuna lokalne skupnosti, predpiše pristojni organ lokalne skupnosti s soglasjem pristojnega ministra.

Delovno mesto direktorja ZKTŠ MS ni neposredno uvrščeno v plačni razred, zato je potrebno delovno mesto uvrstiti v plačni razred v skladu z določbo drugega odstavka 2. člena Uredbe o plačah direktorjev v javnem sektorju[[6]](#footnote-6), ki določa, da se delovna mesta direktorjev uvrstijo v plačne razrede znotraj razponov plačnih razredov na podlagi kriterijev oziroma seštevka vrednosti kriterijev iz priloge IV, ki je sestavni del te uredbe, ter metodologije, določene v 5. členu te uredbe.

3. člen Uredbe o plačah direktorjev v prvem odstavku določa, da delovna mesta direktorjev iz prilog I, II in III te uredbe uvrsti v plačni razred vlada, pristojni minister ali pristojni organ v skladu z zakonom, ki ureja sistem plač v javnem sektorju, da je pristojni organ lokalnih skupnosti za uvrščanje delovnih mest direktorjev pri proračunskih uporabnikih, katerih ustanovitelj je lokalna skupnost, župan; v drugem odstavku določa, da pristojni minister izda soglasje k plačnemu razredu za določitev osnovne plače ravnatelja in direktorja pri proračunskih uporabnikih, katerih ustanovitelj je lokalna skupnost, in se plače financirajo iz proračuna lokalne skupnosti, ki ga predpiše župan, najpozneje v 30 dneh po prejemu vloge za izdajo soglasja za določitev osnovne plače direktorja, s priloženimi vrednostmi kriteriji in predlogom uvrstitve v plačni razred ter da če pristojni minister soglasja ne izda v 30 dneh od prejema vloge oziroma njegove izdaje ne zavrne, se šteje, da je soglasje dano.

Delovna mesta direktorjev oseb javnega prava, katerih ustanovitelj in pretežni financer je lokalna skupnost oziroma proračun lokalne skupnosti, se v plačne razrede uvrščajo na podlagi kriterijev iz Priloge IV (Kriteriji ter njihove vrednosti po dejavnostih) Uredbe o plačah direktorjev in sicer po posameznih dejavnostih, v skladu z določili 4. člena navedene uredbe.

Glede na dejavnosti, ki izhajajo iz Priloge IV k Uredbi o plačah direktorjev, je potrebno delovno mesto direktorja javnega zavoda ZKTŠ MS znotraj razpona plačnih razredov uvrstiti v plačni razred glede na kriterije za dejavnost pod zap. št. 13: »druge dejavnosti« za tip osebe javnega prava: javni sklad, javni zavod in agencija s poimenovanjem delovnih mest: direktor javnega sklada, direktor javnega zavoda, agencije (JS/JZ/A).

V skladu s četrtim odstavkom 23. člena ZSPJS ravnateljem, direktorjem in tajnikom ne pripadajo: položajni dodatek, dodatki za manj ugodne delovne pogoje, dodatki za nevarnost in posebne obremenitve ter dodatki za delo v manj ugodnem delovnem času. Direktorji javnih zavodov, ki hkrati opravljajo tudi delo v svojem osnovnem poklicu, lahko izjemoma, s soglasjem pristojnega ministra oziroma rektorja, zaradi nemotenega opravljanja dejavnosti, opravljajo tudi delo preko polnega delovnega časa, delo v dežurstvu in stalni pripravljenosti. Za ta čas jim pripada plača in dodatki za delo v manj ugodnem delovnem času glede na delovno mesto, na katerem se tako delo opravlja.

V skladu s prvim odstavkom 32. člena ZSPJS med dodatke za delo v manj ugodnem delovnem času sodijo dodatki za: izmensko delo, delo v deljenem delovnem času, delo v neenakomerno razporejenem delovnem času, delo ponoči, v nedeljo in na dan, ki je z zakonom določen kot dela prost dan ali praznik ter za delo preko polnega delovnega časa. V tretjem odstavku 32. člena ZSPJS je določeno, da javnim uslužbencem pripada tudi dodatek za stalno pripravljenost.

Uredba o plačah direktorjev v 7. členu določa, da se direktorjem v javnih zavodih del plače za redno delovno uspešnost v okvirih, ki jih določa zakon, izplačuje enkrat letno na podlagi poslovnega poročila, in sicer za redno delovno uspešnost v preteklem letu. Direktorjem pripada redna delovna uspešnost v okviru obsega sredstev, ki so za ta namen zagotovljena v skladu s kolektivno pogodbo za javni sektor. Redna delovna uspešnost se jim lahko določi v višjem obsegu, kot so za ta namen zagotovljena sredstva v skladu s kolektivno pogodb za javni sektor, pod pogojem, da višji obseg ne posega v obseg sredstev za redno delovno uspešnost javnih uslužbencev, in pod pogojem, da so sredstva za ta namen zagotovljena. Organ, pristojen za imenovanje direktorja, mora pri odločanju o višini dela plače za redno delovno uspešnost pridobiti soglasje ustanovitelja. Ustanovitelj oziroma pristojni minister izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj oziroma pristojni minister soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano. Vloga za izdajo soglasja mora vsebovati poslovno poročilo in utemeljitev izplačila dela plače za delovno uspešnost na podlagi meril, določenih s pravilnikom pristojnega ministra.

## █

## Imenovanje direktorice

█je prvi petletni mandat direktorice ZKTŠ MS nastopila dne 28. 10. 2011, drugi mandat dne 28. 10. 2016 ter tretji mandat dne 28. 10. 2021.

Po izobrazbi je magistrica znanosti za področje državnih in evropskih študij[[7]](#footnote-7). Na dan 1. 1. 2022 je imela █delovne dobe.

## Sistemizacija delovnega mesta direktorja in določitev osnovne plače

Za zasedbo delovnega mesta so določeni naslednji pogoji: (1) univerzitetna izobrazba, (2) 10 let, od tega najmanj 5 let delovnih izkušenj vsaj na enem področju dela zavoda, (3) znanje tujega jezika – veljavno dokazilo o znanju angleščine ali nemščine ali francoščine na nivoju najmanj B1 po evropskem referenčnem okviru CEFR, (4) sposobnost za organiziranje in vodenje dela v kolektivu ter (5) znanje uporabe osebnega računalnika v okolju Windows. V rubriki »Delovni čas« je navedeno: »delovni čas je premakljiv in traja v povprečju 8 ur. Delo poteka pretežno v neenakomerno razporejenem delovnem času, delovne ure so razporejene od 7. do 22. ure, kar vključuje tudi popoldansko in večerno delo, delo ob nedeljah in praznikih. V rubriki »Delovni prostor« je navedeno: sedež zavoda in drugi prostori v katerih se izvaja dejavnost zavoda in prireditveni prostori.

Delovno mesto B017845 Direktor[[8]](#footnote-8) (pravilno B017880 Direktor javnega zavoda) je uvrščeno v 49. plačni razred.

ZKTŠ MS je v zvezi z uvrstitvijo delovnega mesta Direktor v 49. plačni razred predložil:

* Dopis Ministrstva za kulturo Mestni občini Murska Sobota, št. 1004-1/2011/53 z dne 5. 7. 2011, s katerim je ministrstvo mestno občino zaprosilo, da župan mestne občine sprejme sklep o uvrstitvi delovnega mesta Direktor ZKTŠ MS v 44. plačni razred in ga v Ministrstvu za kulturo pošlje v soglasje,
* Sklep župana Mestne občine Murska Sobota, št. 100-0053/2011-11 z dne 18. 9. 2012, iz katerega izhaja, da se delovno mesto Direktor javnega zavoda ZKTŠ MS uvrsti v 42. plačni razred,
* Predlog Mestne občine Murska Sobota Ministrstvu za izobraževanje, znanost, kulturo in šport, št. 100-0053/2011-11 z dne 18. 9. 2012, za izdajo soglasja na sklep župana, št. 100-0053/2011-11 z dne 18. 9. 2012,
* Soglasje Ministrstva za izobraževanja, znanost, kulturo in šport, št. 1007-24/2012/17 z dne 27. 9. 2012, na sklep župana Mestne občine Murska Sobota, št. 100-0053/2011-11 z dne 18. 9. 2012,
* Predlog Mestne občine Murska Sobota Ministrstvu za kulturo za izdajo soglasja k uvrstitvi delovnega mesta Direktor ZKTŠ MS v plačni razred, št. 100-0078/2017-3 (620) z dne 20. 12. 2017, iz katerega izhajajo izhodiščni podatki po podrobnejših kriterijih iz Priloge IV k Uredbi o plačah direktorjev v javnem sektorju za tip osebe javnega prava: kulturni dom (KD) s poimenovanjem delovnega mesta: Direktor kulturnega doma (KD). Na dan 1. 11. 2017 je seštevek vrednosti po posameznih podrobnejših kriterijev iz priloge IV Uredbe o plačah direktorjev znašal 90%, zato je bil podan predlog za podajo soglasja pristojnega ministrstva za uvrstitev delovnega mesta direktor ZKTŠ MS v 49. plačni razred,
* Soglasje Ministrstva za kulturo k uvrstitvi delovnega mesta Direktor ZKTŠ MS v 49. plačni razred, št. 1004-61/2017/26 z dne 12. 1. 2018.

Pojasnilo ZKTŠ MS

ZKTŠ MS je v opisu, št. 0711-1/2023 z dne 10. 10. 2023, v zvezi z uvrstitvijo delovnega mesta Direktor v plačni razred, pojasnil:

* da █opravlja tretji mandat funkcije direktorice; da je prvega nastopila 28. 10. 2011, drugega 28. 10. 2016; da so ves čas ugotavljali, da je bila uvrstitev delovnega mesta Direktor MKTŠ M. Sobota v plačni razred ob nastopu prvega mandata nepravilno določena, tudi nižje od Sklepa o vrstitvi delovnega mesta direktorja ZKTŠ MS, št. 1004-1/2011/53 z dne 5. 7. 2011, ki ga je izdalo Ministrstvo za kulturo RS,
* da se takratni župan Mestne občine Murska Sobota, ni strinjal z uvrstitvijo delovnega mesta Direktor ZKTŠ MS v 44. plačni razred, zato je dne 18. 9. 2012 zaprosil Ministrstvo za izobraževanje, znanost, kulturo in šport za soglasje ministra k sklepu o uvrstitvi delovnega mesta Direktor ZKTŠ MS v 42. plačni razred,
* da so v Mestni občini Murska Sobota leta 2014, ko je █nastopil mandat župana Mestne občine Murska Sobota, želeli odpraviti nepravilnosti pri uvrstitvi delovnega mesta Direktor ZKTŠ MS v plačni razred, vendar Ministrstvo za izobraževanje, znanost, kulturo in šport spremembe ni dovolilo, soglasje (št. 1004-61/2017/26) za uvrstitev delovnega mesta Direktor ZKTŠ MS v 49. plačni razred je šele 12. 1. 2018 podalo Ministrstvo za kulturo RS,
* da so ves čas opozarjali na nepravilno uvrstitev delovnega mesta Direktor ZKTŠ MS v plačni razred, tudi zato, ker pri ZKTŠ MS ne gre zgolj za kulturni dom, ampak za javni zavod, ki je sestavljen iz treh enakovrednih področij: kultura, turizem in šport,
* da so bili primorani v sistemizacijo vnesti šifro delovnega mesta, ki je bila določena v sklepu o uvrstitvi delovnega mesta (Mestna občina Murska Sobota v soglasju z Ministrstvom za kulturo RS oz. Ministrstvom za izobraževanje, znanost, kulturo in šport).

## Ugotovitve inšpektorice

*Inšpektorica ugotavlja, da:*

* *je v sistemizaciji delovnih mest za delovno mesto B017845 Direktor kot pogoj za zasedbo delovnega mesta določenih 10 let delovnih izkušenj, od tega najmanj 5 let delovnih izkušenj vsaj na enem področju dela zavoda, kar je v nasprotju z določili 16. člena Odloka o ustanovitvi javnega zavoda in 28. člena Statua ZKTŠ MS (ki določata, da je pogoj za zasedbo delovnega mesta najmanj pet let delovnih izkušenj vsaj na enem področju zavoda),*
* *je delovno mesto uvrščeno v plači razred v nasprotju z določili prvega odstavka 11. člena ZSPJS (ki določa, da se osnovne plače ravnateljev, direktorjev in tajnikov, zaposlenih pri proračunskih uporabnikih iz 2. točke 2. člena[[9]](#footnote-9) tega zakona, upoštevaje zahtevnost delovnega mesta ter pomen proračunskega uporabnika, ki ga vodijo, določijo z uvrstitvijo v plačni razred) v povezavi z določili drugega odstavka 2. člena Uredbe o plačah direktorjev (ki določa, da se delovna mesta direktorjev uvrstijo v plačne razrede znotraj razponov plačnih razredov na podlagi kriterijev oziroma seštevka vrednosti kriterijev iz priloge IV, ki je sestavni del te uredbe, ter metodologije, določene v 5. členu te uredbe), saj delovno mesto, ki se v plačni razred uvršča znotraj razponov plačnih razredov, v plačni razred ni uvrščeno glede na kriterije za dejavnost, ki jo izvaja in za katero je javni zavod ustanovljen.*

Inšpektorica pojasnjuje, da ZKTŠ MS ne izjava samo ene dejavnosti (6. člen Odloka o ustanoviti javnega zavoda določa, da zavod izvaja: 1. kulturne dejavnosti, 2. dejavnosti s področja turizma in 3. športne dejavnosti), zato je potrebno delovno mesto znotraj razpona plačnih razredov uvrstiti v plačni razred glede na kriterije, ki izhajajo iz Priloge IV k Uredbi o plačah direktorjev, za dejavnost pod zap. št. 13: »druge dejavnosti« za tip osebe javnega prava: javni sklad, javni zavod in agencija s poimenovanjem delovnih mest: direktor javnega sklada, direktor javnega zavoda, agencije (JS/JZ/A) in mu določiti šifro delovnega mesta B017880 Direktor JZ[[10]](#footnote-10), v skladu z določili Priloge III Uredbe o plačah direktorjev, namesto B017845 Direktor[[11]](#footnote-11), ki je glede na določila Priloge III Uredbe o plačah direktorjev šifra za delovna mesta direktorjev kulturnih domov.

## Ukrepi inšpektorice

Inšpektorica direktorici ZKTŠ MS, na podlagi prvega odstavka 182. člena ZJU, **predlaga**:

* da sprejme spremembe in dopolnitve akta o sistemizaciji delovnih mest ter pravilno sistemizira delovno mesto Direktor (mu določi pogoje za zasedbo delovnega mesta, ki bodo skladni s pogoji, ki izhajajo iz ustanovitvenih aktov ZKTŠ MS – iz 16. člena Odloka o ustanovitvi javnega zavoda ter 28. členom Statuta ZKTŠ MS).

Inšpektorica direktorici ZKTŠ MS, na podlagi 43.č člena ZSPJS, **odreja:**

* da zagotovi skladnost splošnih aktov z določbami tega zakona in na njegovi podlagi izdanih izvršilnih predpisov, drugih predpisov ter kolektivnih pogodb:

1. v aktu o sistemizaciji delovnih mest delovnemu mestu Direktor določi pravilno šifro – B017880 Direktor JZ , v skladu z določili Priloge III Uredbe o plačah direktorjev ter
2. župana Mestne občine Murska Sobota pozove, da na pristojno ministrstvo posreduje vlogo za izdajo soglasja za določitev osnovne plače (plačni razred) direktorja ZKTŠ MS znotraj razpona plačnih razredov, ki bo določena glede na kriterije, ki izhajajo iz Priloge IV k Uredbi o plačah direktorjev, za dejavnost pod zap. št. 13: »druge dejavnosti« za tip osebe javnega prava: javni sklad, javni zavod in agencija s poimenovanjem delovnega mesta: direktor javnega zavoda (JZ), v skladu z določili prvega odstavka 11. člena ZSPJS v povezavi z določili prvega in drugega odstavka 2. člena Uredbe o plačah direktorjev. Po prejemu soglasja s strani pristojnega ministra k uvrstitvi delovnega mesta Direktor ZKTŠ MS v plačni razred, plačni razred določili tudi v aktu o sistemizaciji delovnih mest za delovno mesto B017880 Direktor JZ.

## Pogodba o zaposlitvi veljavna v letu 2022

Predsednica Sveta zavoda ZKTŠ MS █ in █ sta 27. 10. 2021 sklenili Pogodbo o zaposlitvi za mandatno obdobje petih let, od 28. 10. 2021 dalje, za opravljanje dela na delovnem mestu direktorica ZKTŠ MS s polnim delovnim časom, v trajanju 40 ur tedensko, na katerem ji je bila določena osnovna plača v višini 49. plačnega razreda.

V uvodnem delu pogodbe o zaposlitvi je navedeno, da se sklepa na podlagi ZDR-1, ZJU, KPJS, Kolektivne pogodbe za kulturne dejavnosti RS, ZSPJS, Uredbe o plačah direktorjev, Pravilnika o sistemizaciji delovnih mest in nazivih delovnih mest ZKTŠ MS z dne 23. 5. 2018 in sprememb z dne 16. 1. 2019 ter Odloka o ustanovitvi javnega zavoda.

V 2. členu pogodbe o zaposlitvi je določeno, da opravlja naloge, določene z Odlokom o ustanovitvi javnega zavoda[[12]](#footnote-12).

Glede na določbe pogodbe o zaposlitvi ji poleg osnovne plače pripadajo še: dodatek za delovno dobo, mentorstvo, znanstveni magisterij ter drugi dodatki v skladu z veljavno zakonodajo (5. člen), del plače za delovno uspešnost, ki se izplačuje v skladu z veljavno zakonodajo ter del plače za delovno uspešnost iz naslova prodaje blaga in storitev, ki se izplačuje v skladu z veljavno zakonodajo (6. člen). Iz pogodbe o zaposlitvi izhaja, da dela v neenakomerno razporejenem delovnem času, glede na potrebe (7. člen). Določila glede odpovednega roka se sklicujejo na veljavno delovno-pravno zakonodajo (9. člen).

V 10. členu pogodbe o zaposlitvi je določeno: (1) da po poteku mandata in v primeru, da ni ponovno imenovana za direktorico ZKTŠ MS ter v primeru predhodnega prenehanja te pogodbe o zaposlitvi, se ji v javnem zavodu ponudi delovno mesto, ki ustreza stopnji njene izobrazbe in delovnim izkušnjam, (2) da v primeru, da tako ponujeno delovno mesto odkloni, ji preneha delovno razmerje v ZKTŠ MS z dnem, ki ga sporazumno določita obe pogodbeni stranki.

Pojasnilo ZKTŠ MS

ZKTŠ MS je v opisu, št. 0711-1/2023 z dne 10. 10. 2023, v zvezi z določbo 10. člena pogodbe o zaposlitvi pojasnil, da je direktorica preden je dne 28. 10. 2011 nastopila funkcijo, v ZKTŠ MS zaposlena za nedoločen čas.

Predsednica Sveta zavoda ZKTŠ MS █ in █ sta zaradi sodelovanja direktorice na dogodkih v okviru projekta »Transdanube Travel Stories« v okviru programa Interreg Podonavje 2014-2020, dne 30. 6. 2022 sklenili Aneks št. 1 k Pogodbi o zaposlitvi, ki v 2. členu določa, da delodajalec direktorico s tem aneksom imenuje v delovno skupino na projektu in ji nalaga, da se udeležuje dogodkov, ki so opredeljeni v 3. členu tega aneksa ter da je udeležba na projektnih dogodkih v skladu z zahtevami delovnega mesta ter v 3. členu določa, da se bo direktorica v obdobju od 1. 7. 2022 do 31. 12. 2022 udeležila sestankov projektnih partnerjev v zaključni fazi izvedbe projekta in zaključne konference na projektu.

## Ugotovitve inšpektorice

*Inšpektorica ugotavlja, da:*

* *pogodba o zaposlitvi ne vsebuje vseh sestavin, ki jih določa drugi odstavek 3. člena ZSPJS[[13]](#footnote-13), saj, razen sklica na predpise v uvodu (ki nepravilno vsebuje tudi Kolektivno pogodbo za državno upravo, uprave pravosodnih organov in uprave samoupravnih lokalnih skupnosti in ZJU, ki v tem delu za javni zavod ne veljata), ne vsebuje pravnih podlag za določitev plače in drugih sestavin plače ter tudi ne vsebuje njihovih višin, temveč se sklicuje na veljavno zakonodajo,*
* *pogodba o zaposlitvi tudi ne vsebuje določb (razen, da dela s polnim delovnim časom, v trajanju 40 ur tedensko v neenakomerno razporejenem delovnem času, glede na potrebe), ki glede delovnega časa še izhajajo iz sistemizacije delovnega mesta za delovno mesto Direktor, in sicer, da so delovne ure razporejene od 7 do 22 ure, kar vključuje tudi popoldansko in večerno delo, delo ob nedeljah in praznikih. Iz 2. čelna Pravilnika o delovnem času, odmorih, počitkih in Dopustih ZKTŠ MS, št. 0113-1/2011 z dne 23. 12. 2011 (v nadaljevanju: Pravilnik O DČ), namreč izhaja, da se določbe tega pravilnika uporabljajo za vse delavce, razen za direktorico. V nadaljevanju Pravilnika o DČ je v 7. členu določeno, da si direktorica zavoda delovni čas razporeja samostojno, ob upoštevanju določil 4.[[14]](#footnote-14) in 5.[[15]](#footnote-15) člena tega pravilnika.*

## Ukrepi inšpektorice

Inšpektorica predsednici Sveta ZKTŠ MS, na podlagi 43.č člena ZSPJS, **odreja:**

* da █ izda individualni akt, ki ji bo zagotovi pravice v obsegu, kot so določene z zakonom in na njegovi podlagi izdanimi izvršilnimi predpisi ter kolektivnimi pogodbami in splošnimi akti delodajalca (ki bo vseboval vse podatke, v skladu z drugim odstavkom 3. člena ZSPJS).

Inšpektorica predsednici Sveta ZKTŠ MS **priporoča**, da individualni akt direktorice, v delu, ki se nanaša na delovni čas, dopolni z določbami, ki za delovno mesto izhajajo iz sistemizacije delovnega mesta.

## Plačilne liste

Iz plačilnih list je razvidno, da:

* ji je bila od januarja do decembra obračunana in izplačana osnovna plača na delovnem mestu B017390 Direktor javnega zavoda (pravilno glede na sistemizacijo delovnega mesta B017845 Direktor) v višini 49. plačnega razreda;

Pojasnilo ZKTŠ MS

ZKTŠ MS je v opisu, št. 0711-1/2023 z dne 10. 10. 2023, v zvezi z šifro delovnega mesta, ki izhaja iz plačilnih list in se razlikuje od pravilne šifre, ki bi ji morala biti določena glede na določila Priloge III Uredbe o plačah direktorjev v javnem sektorju za delovno mesto direktorja javnega zavoda, kot tudi od šifre B01745, ki je za delovno mesto določena v aktu o sistemizaciji delovnih mest ZKTŠ MS, pojasnil, da je pri prvem vnosu podatkov v program izračuna plač leta 2012 prišlo do napake, saj je bila pri vnosu šifre delovnega mesta vnesena pričakovana šifra, to je šifra za »direktorja javnega zavoda«, da napaka v vseh teh letih ni oškodovala direktorice in ne proračuna ZKTŠ MS ter da bodo šifro delovnega mesta spremenili pravilno pri izplačilu plače za mesec oktober 2023.

ZKTŠ MS je dne 27. 11. 2023 (v prilogi dopisa, št. 0711-2/2023) predložil:

* obračun plače direktorice za mesec oktober 2023 (izplačilo 7. 11. 2023) iz katerega izhaja, da ji je bila obračunana in izplačana osnovna plača na delovnem mestu B017845 Direktor v višini 50. plačnega razreda,
* Aneks, št. 2 k Pogodbi o zaposlitvi z dne 1. 4. 2023, na podlagi katerega ji je bila s 1. 4. 2023, zaradi Uveljavitve določb Uredbe o spremembah Uredbe o plačah direktorjev[[16]](#footnote-16) na delovnem mestu določena osnovna plača v višini 50. plačnega razreda,
* podlago (potne naloge, poročila o službenih poteh in obračun potnih stroškov[[17]](#footnote-17)) za obračun izplačilo povračil stroškov za službene poti v skupni višini 923,84 EUR.
* ji je bil obračunan in izplačan C020 Dodatek za delovno dobo, in sicer od januarja do septembra v višini █% ter od oktobra do decembra v višini █%;

Pojasnilo ZKTŠ MS

ZKTŠ MS je v opisu, št. 0711-1/2023 z dne 10. 10. 2023, v zvezi z obračunom dodatka za delovno dobo direktorici pri plači za oktober 2022 pojasnila, da so za pojasnilo prosili pogodbenega partnerja Grad d.d. Ljubljana, ki jim je podal sledeči odgovor: »(1) dodatek za delovno dobo zaposleni dobi za cel mesec, v katerem je dopolnil določeno število let, (2) da je bila nekoč ideja, da bi se povečana stopnja upoštevala od dneva, ko je oseba dopolnila določeno število let, vendar se je izkazalo, da je to neizvedljivo, saj bi v tem primeru morali podatke o urah vnašati po datumih (torej za vsak dan posebej), saj bi le na ta način lahko pravilno izračunali dodatek za delovno dobo«.

* ji je bil pravilno obračunan in izplačan C040 Dodatek za magisterij, in sicer od januarja do septembra v višini █EUR ter od oktobra do decembra v višini █EUR;
* ji je bil vsak mesec obračunan in izplačan regres za prehrano (I010),
* ji je bilo pri obračunu plače za avgust obračunano in izplačano povračilo stroškov za prevoz na delo in z dela v višini █EUR;

Pojasnilo ZKTŠ MS

ZKTŠ MS je v opisu, št. 0711-1/2023 z dne 10. 10. 2023, pojasnil, da je bil direktorici obračunan in izplačan prevoz na delo in z dela samo za en dan v mesecu avgustu 2022, ko je delo opravljala v Regijsko turistično-informacijskem centru v EXPANU, ki je od njenega doma oddaljen █km, za ostale dni pa do povračila ni bila upravičena.

ZKTŠ MS je v zvezi z izplačilom predložil izjavi direktorice za povračilo stroškov prevoza na delo in z dela od 1. 6. 2021 dalje za zaposlene na področju vzgoje in izobraževanja z dne 5. 7. 2021 ter izpise iz daljinomera »Google.Zemljevidi« za relacije, ki so navedene v izjavah. Iz izjav izhaja, da se vozi na delo iz naslova stalnega prebivališča █do naslova: (1) Gledališče Park do koder ima █km (oz. █ km v obe smeri) in (2) Regijski TIC Expano, Bakovska ulica 41, 9000 Murska Sobota do koder ima █ km (oz. █km v obe smeri).

* ji je bilo obračunano in izplačano povračilo stroškov za službeno potovanje nad zneskom, določenim z uredbo (v okviru vrste izplačila I080 Službena pot – prevoz, I080 Službena pot – prehrana, I080 Službena pot – prenočišče) in povračilo stroškov za službeno potovanje nad zneskom, določenim z uredbo – poračun (v okviru vrste izplačila I090 Službena pot – drugo);

Pojasnilo ZKTŠ MS

ZKTŠ MS je v opisu, št. 0711-1/2023 z dne 10. 10. 2023, v zvezi z šiframi v okviru katerih je prejela izplačana povračila stroškov za prehrano, prevoz ter druge stroške, pojasnil: (1) da je pri vnosu v program za obračun plač prišlo do napačnega vnosa šifre vrste izplačil, (2) da sta vrsti izplačila I080 Povračilo stroškov za službeno potovanje nad zneskom, določenim z uredbo in I090 Povračila stroškov za službeno potovanje nad zneskom, določenim z uredbo – poračun napačni, (3) da so obračunavali iz izplačevali povračilo stroškov v višini do uredbe, kar je razvidno iz nalogov za službena potovanja in obračuna stroškov ter da bodo do naslednjega obračuna plač napačna vnosa popravili z uporabo šifer I081 Povračila stroškov za službeno potovanje do zneska, določenega z uredbo in I082 Povračila stroškov za službeno potovanje do zneska, določenega z uredbo – poračun.

ZKTŠ MS je dne 27. 11. 2023 (v prilogi dopisa, št. 0711-2/2023) predložil obračun plače direktorice za mesec oktober 2023 (izplačilo 7. 11. 2023) iz katerega izhaja, da so ji bila obračunana in izplačana povračila stroškov službenih poti, in sicer v okviru pravilne vrste izplačila I081 (Službena pot – prehrana, Službena pot – prevoz ter Službena pot – drugo).

* ji je bil obračunan in izplačan E010 Delo prek polnega delovnega časa, in sicer:
* pri obračunu za maj – 20 ur v višini █EUR bruto,
* pri obračunu za junij – 20 ur v višini █EUR bruto,
* pri obračunu za julij – 20 ur v višini █EUR bruto,
* pri obračunu za avgust – 20 ur v višini █EUR bruto,
* pri obračunu za september – 20 ur v višini █EUR bruto,
* pri obračunu za oktober – 20 ur v višini █EUR bruto,
* pri obračunu za november – 20 ur v višini █EUR bruto,
* pri obračunu za december – 20 ur v višini █EUR bruto;
* so ji bili obračani in izplačani dodatki za delo v manj ugodnem delovnem času, in sicer:
* pri obračunu za marec: C130 (pravilno C190) dodatek za delo v neenakomerno razporejenem delovnem času - 80 ur v višini 10% urne postavke oz. █EUR bruto
* pri obračunu za maj: C110 Dodatek za delo v nedeljo – 6 ur v višini █EUR bruto; C130 (pravilno C190) Dodatek za delo v neenakomerno razporejenem delovnem času - 27 ur v višini 10% urne postavke oz. █EUR bruto,
* pri obračunu za junij: C110 Dodatek za delo v nedeljo – 8 ur v višini █EUR bruto; C110 (pravilno C111) Dodatek za delo z dnem, ki je z zakonom določen kot dela prost dan – 10 ur v višini █EUR; C130 (pravilno C190) Dodatek za delo v neenakomerno razporejenem delovnem času - 15 ur v višini 10% urne postavke oz. █EUR bruto,
* pri obračunu za julij: C130 (pravilno C190) Dodatek za delo v neenakomerno razporejenem delovnem času - 9 ur v višini 10% urne postavke oz. █ EUR bruto,
* pri obračunu za avgust: C110 Dodatek za delo v nedeljo – 8 ur v višini █EUR bruto; C130 (pravilno C190) Dodatek za delo v neenakomerno razporejenem delovnem času - 16 ur v višini 10% urne postavke oz. █EUR bruto,
* pri obračunu za september: C100 Dodatek za delo ponoči – 1,50 ure v višini █EUR bruto; C130 (pravilno C190) Dodatek za delo v neenakomerno razporejenem delovnem času - 14 ur v višini 10% urne postavke oz. █EUR bruto,
* pri obračunu za oktober 2022: C130 (pravilno C190) dodatek za delo v neenakomerno razporejenem delovnem času - 8 ur v višini 10% urne postavke oz. █EUR bruto,
* pri obračunu za november: C110 Dodatek za delo v nedeljo – 4 ure v višini █EUR bruto,
* pri obračunu za december: C100 Dodatek za delo ponoči – 5 ur v višini █EUR bruto; C110 Dodatek za delo v nedeljo – 7 ur v višini █EUR bruto; C130 (pravilno C190) Dodatek za delo v neenakomerno razporejenem delovnem času - 11 ur v višini 10% urne postavke oz. █EUR bruto;

Pojasnilo ZKTŠ MS

ZKTŠ MS je v opisu, št. 0711-1/2023 z dne 10. 10. 2023, v zvezi z izplačili dodatkov direktorici za delo v manj ugodnem delovnem času pojasnil:

* da Odlok o ustanovitvi javnega zavoda v 14. členu in Statut zavoda za kulturo, turizem in šport Murska Sobota v 27. členu določata, da direktor opravljala tudi strokovno delo s področja dela zavoda,
* da je bila █ pred nastopom funkcije direktorice zaposlena v ZKTŠ MS za nedoločen čas na delovnem mestu Strokovni sodelavec VII/2-II – glasbena umetnost,
* da se po imenovanju za direktorico na njeno dotedanje delovno mesto ni zaposlilo nikogar, saj ustanoviteljica Mestna občina Murska Sobota tega ni dovolila z obrazložitvijo, da je v 14. členu Odloka o ustanovitvi javnega zavoda in 27. členu statuta določeno, da direktor opravlja tudi strokovna dela, torej da naj dela opravlja še nadalje ob opravljanju funkcije direktorice zaradi nemotenega opravljanja dejavnosti zavoda,
* da na podlagi navedenega, v skladu s četrtim odstavkom 23. člena ZSPJS, pripadajo direktorici tudi dodatki za njeno strokovno delo,
* da je o nadurnem delu direktorice razpravljal Svet zavoda ZKTŠ MS na svoji 28. seji 30. 5. 2022.

ZKTŠ MS je v zvezi z izplačili predložil naslednjo dokumentacijo:

* Obračun plače direktorice █ za mesec oktober 2011, ko ji je bila zadnjič obračunana in izplačana osnovna plača na delovnem mestu J017138 Strokovni sodelavec VII/2 (III) v višini 37. plačnega razreda (oz. je odpravljala nesorazmerje v osnovni plači med 33. in 37. plačnem razredu), ki ga je zasedala do nastopa funkcije direktorice ZKTŠ MS,
* Zapisnik 28. seje Sveta zavoda ZKTŠ MS z dne 30. 5. 2022, iz katerega izdaja: (1) da so pod točko 3. Razno obravnavali sklep prejšnje seje Sveta zavoda, št. 7 glede 20% mesečne delovne uspešnosti direktorice, in sicer je direktorica pojasnila, da so po sprejetem sklepu sklep poslali v soglasje na Mestno občino Murska Sobota, ki jim je povedala, da ne bo šel skozi, saj ji povečan obseg pripada samo v primeru, če je delo opravljeno v okviru delovnega časa, če pa se delo pravi nad polnim delovnim časom, pa ji morajo biti izplačane nadure, da je v skladu z zakonodajo to lahko 20 nadur mesečno ter (2) da so se člani Sveta zavoda dogovorili, da se SKLEP št. 7 iz prejšnje seje (SKLEP 7: Sveta zavoda ZKTŠ MS sprejme sklep, da se direktorici █ določi 20% delovna uspešnost mesečno iz naslova povečanega obsega dela in sicer od 1. 6. 2022 do 31. 12. 2022) umakne in odslej predsednica Sveta zavoda ZKTŠ MS, direktorici podpisuje odredbe o nadurnem delu,
* Odredbo o nadurnem delu, št. 1110-07001-1/2022 z dne 3. 5. 2022, za čas od 3. – 31. 5. 2022 v skupnem trajanju 20 ur,
* Odredbo o nadurnem delu, št. 1110-07001-1/2022 z dne 30. 5. 2022, za mesec maj 2022 v skupnem trajanju 20 ur,
* Odredbo o nadurnem delu, št. 1110-07001-2/2022 z dne 1. 6. 2022, za čas od 1. – 30. 6. 2022 v skupnem trajanju 20 ur,
* Odredbo o nadurnem delu, št. 1110-07001-3/2022 z dne 1. 7. 2022, za čas od 1. – 31. 7. 2022 v skupnem trajanju 20 ur,
* Odredbo o nadurnem delu, št. 1110-07001-4/2022 z dne 4. 8. 2022, za čas od 5. – 31. 8. 2022 v skupnem trajanju 20 ur,
* Odredbo o nadurnem delu, št. 1110-07001-5/2022 z dne 30. 8. 2022, za čas od 1. – 30. 9. 2022 v skupnem trajanju 20 ur,
* Odredbo o nadurnem delu, št. 1110-07001-6/2022 z dne 29. 9. 2022, za čas od 1. – 31. 10. 2022 v skupnem trajanju 20 ur,
* Odredbo o nadurnem delu, št. 1110-07001-7/2022 z dne 2. 11. 2022, za čas od 3. – 30. 11. 2022 v skupnem trajanju 20 ur,
* Odredbo o nadurnem delu, št. 1110-07001-8/2022 z dne 30. 11. 2022, za čas od 1. – 31. 12. 2022 v skupnem trajanju 20 ur,
* evidence delovna časa direktorice za leto 2022 iz katerih izhaja:
* januar – mesečna obveznost 168 ur, redno delo 153 ur, █ 8 ur; saldo ur – 7 ur,
* februar – mesečna obveznost 160 ur, redno delo 97 ur, praznik 8 ur, █48 ur; saldo ur – 7 ur,
* marec – mesečna obveznost 184 ur, redno delo 240 ur; saldo ur 56;
* april – mesečna obveznost 168 ur, redno delo 127 ur, praznik 16 ur█40 ur; saldo ur 15,
* maj – mesečna obveznost 176 ur, redno delo 189, █16 ur, praznik 8 ur; saldo ur 37,
* junij – mesečna obveznost 176 ur, redno delo 149, █72 ur; saldo ur 45,
* julij – mesečna obveznost 168 ur, redno delo 173 ur, █ 56 ur; saldo ur 61,
* avgust - mesečna obveznost 184 ur, redno delo 200 ur, praznik 8 ur; saldo 24 ur,
* september – mesečna obveznost 176 ur, redno delo 189,50 ur, █24 ur; saldo 37,50 ur,
* oktober – mesečna obveznost 168 ur, redno delo 144 ur, █ 48 ur, praznik 8 ur; saldo ur 32 ur,
* november – mesečna obveznost 176 ur, redno delo 170 ur, █ 32 ur, praznik 8 ur; saldo ur 34,
* december – mesečna obveznost 176 ur, redno delo 202 ur, █ 8 ur, praznik 8 ur; saldo ur 42.

ZKTŠ MS je v dopisu, št. 0711-2/2023 z dne 27. 11. 2023, v zvezi z izplačili dodatkov za delo v manj ugodnem delovnem času, pojasnil, da soglasja pristojnega ministra iz četrtega odstavka 23. člena ZSPJS nimajo, saj so bili prepričani, da je izplačilo dovoljeno na podlagi priporočila ustanoviteljice Mestne občine Murska Sobota.

* ji je bil z obračunom »REGRES 2022 za mesec – maj 2022 (izplačilo 8. 6. 2022) izplačan J090 Regres za letni dopust v višini █ EUR neto ter z obračunom plače »Poračun regresa za mesec – oktober 2022« (izplačilo 10. 11. 2022) izplačan J091 Poračun regresa v višini █EUR neto,
* ji je bila z obračunom »5% USPEŠNOST za mesec – april 2022« (izplačilo 1. 6. 2022) izplačana D010 redna delovna uspešnost v višini █(pravilno █[[18]](#footnote-18)) EUR,

ZKTŠ MS je v zvezi z izplačilom redne delovne uspešnosti predložil naslednjo dokumentacijo:

* Dopis predsednice Sveta zavoda ZKTŠ MS Vlaste Veren Mestni občini Murska Sobota, št. 1101-1/2022-07001 z dne 9. 5. 2022, s katerim je ustanovitelja seznanila, da so na svoji 27. redni seji dne 6. 5. 2022 sprejeli sklep o določitvi višine dela plače za redno delovno uspešnost direktorice ZKTŠ MS za obdobje od 1. 1. 2021 do 31. 12. 2021 v višini 5% njene osnovne plače ter da prosijo za podajo soglasja za izplačilo dela plače za redno delovno uspešnost,
* Sklep Mestne občine Murska Sobota o podaji soglasja za izplačilo dela plače za redno delovno uspešnost direktorice ZKTŠ MS za leto 2021, št. 100-0050/2022-2 (620) z dne 24. 5. 2022.

## Ugotovitve inšpektorice

*Inšpektorica ugotavlja:*

* *da ji je bila od januarja do decembra obračunana in izplačana osnovna plača v višini 49. plačnega razreda na delovnem mestu B017390 Direktor javnega zavoda namesto na delovnem mestu B017845 Direktor, kar je bilo v nasprotju z določili akta o sistemizaciji delovnih mest ZKTŠ MS, ki je veljal v letu 2022, za delovno mesto direktorja (sistemizirano je bilo delovno mesto s šifro B017845 Direktor);*

Glede na to, da je ZKTŠ MS ugotovljene nepravilnosti, v zvezi z delovnim mestom, ki so za leto 2022 izhajale iz obračunov plače direktorice, že odpravil, kar je izkazal z obračunom plače za mesec oktober 2023, inšpektorica direktorici ZKTŠ MS ne bo odredila nobenih ukrepov.

* *da ji je bil pri obračunu plače za mesec oktober 2022 C020 Dodatek za delovno dobo obračunan in izplačan v nasprotju z določili prvega odstavka 40. člena ZSPJS (ki določa, da vsi izplačevalci plač obračunavajo in izplačujejo plače na podlagi enotne metodologije in obrazcev, ki jih z uredbo predpiše vlada) v povezavi z določili 3. odstavka 19.e člena Uredbe o enotni metodologiji (ki določa, da je pri vrsti izplačil C020 in C150 treba upoštevati in izračunavati datumsko oziroma na dan, ko upravičenost do posamezne vrste izplačila nastopi oziroma preneha), saj ji je bil za cel mesec obračunan v višini █%, namesto šele od 22. 10. 2022 dalje. █delovne dobe je zaključila 21. 10. 2022[[19]](#footnote-19);*
* *da ji je bilo v obdobju od februarja 2022 do decembra 2022 obračunano in izplačano povračilo stroškov za službeno potovanje nad zneskom, določenim z uredbo v okviru vrste izplačila I080 Službena pot – prevoz, I080 Službena pot – prehrana, I080 Službena pot – prenočišče in povračilo stroškov za službeno potovanje nad zneskom, določenim z uredbo – poračun v okviru vrste izplačila I090 Službena pot – drugo v nasprotju z določili prvega odstavka 40. člena ZSPJS v povezavi z določili 3. odstavka 19.e člena Uredbe o enotni metodologiji (ki za izplačila povračil za službena potovanja do višine, določene z uredbo, določa za izplačilo tovrstnih povračil stroškov uporabo šifer I081 povračila stroškov za službeno potovanje do zneska, določenega z uredbo ter I082 povračila stroškov za službeno potovanje do zneska, določenega z uredbo – poračun);*

Glede na to, da je ZKTŠ MS ugotovljene nepravilnosti, v zvezi z uporabo nepravilnih šifer izplačil za povračilo stroškov službenih poti, ki so za leto 2022 izhajale iz obračunov plače direktorice, že odpravil, kar je izkazal z obračunom plače za mesec oktober 2023, inšpektorica direktorici ZKTŠ MS ne bo odredila nobenih ukrepov.

* *da so ji bili na delovnem mestu B017390 Direktor javnega zavoda, nepravilno, v nasprotju s četrtim odstavkom 23. člena ZSPJS, izplačani dodatki za delo v manj ugodnem delovnem času, in sicer:*
* *C100 Dodatek za delo ponoči – pri obračunu za:*
* *september 2022 za 1,50 ure v višini █EUR bruto,*
* *december 2022 za 5 ur v višini █EUR bruto,*
* *C110 (pravilno C111) Dodatek za delo z dnem, ki je z zakonom določen kot dela prost dan pri obračunu za junij 2022 za 10 ur v višini █EUR,*
* *C110 Dodatek za delo v nedeljo – pri obračunu za:*
* *maj 2022 za 6 ur v višini █EUR bruto,*
* *junij 2022 za 8 ur v višini █EUR bruto,*
* *avgust 2022 za 8 ur v višini █EUR bruto,*
* *november 2022 za 4 ure v višini █EUR bruto,*
* *december 2022 za 7 ur v višini █EUR bruto,*
* *C130 (pravilno C190) dodatek za delo v neenakomerno razporejenem delovnem času – pri obračunu za:*
* *marec 2022 za 80 ur v višini █EUR bruto,*
* *maj 2022 za 27 ur v višini █EUR bruto,*
* *junij 2022 za 15 ur v višini █EUR bruto,*
* *julij 2022 za 9 ur v višini █EUR bruto,*
* *avgust 2022 za 16 ur v višini █EUR bruto,*
* *september 2022 za 14 ur v višini █EUR bruto,*
* *oktober 2022 za 8 ur v višini █EUR bruto,*
* *december 2022 za 11 ur v višini █EUR bruto,*
* *E010 Delo preko polnega delovnega časa pri plačah od maja 2022 do decembra 2022 po 20 ur v višini █EUR bruto mesečno od maja 2022 do septembra 2022 ter v višini █EUR bruto od oktobra 2022 do decembra 2022*

*saj ZKTŠ MS od pristojnega ministrstva ni pridobil ustreznega soglasja za tovrstna izplačila;*

* *ji je bila z obračunom »5% USPEŠNOST za mesec – april 2022« (izplačilo 1. 6. 2022) izplačana D010 redna delovna uspešnost v višini █namesto pravilno v višini ██) EUR, kar je bilo v nasprotju z določili Sklepa Mestne občine Murska Sobota o podaji soglasja za izplačilo dela plače za redno delovno uspešnost direktorice ZKTŠ MS za leto 2021, št. 100-0050/2022-2 (620) z dne 24. 5. 2022.*

## Ukrepi inšpektorice

Inšpektorica direktorici ZKTŠ MS, na podlagi 43.č člena ZSPJS, **odreja:**

* da obračuna in izplača plačo direktorici █ v skladu z zakonom in uredbo, ki ureja enotno metodologijo in obrazce za obračun plač v javnem sektorju (glede na ugotovljene nepravilnosti v zvezi z izplačilom dodatka za delovno dobo),
* da ukrepa v skladu s 3.a členom ZSPJS (vračilo preveč izplačanih plač iz naslova dodatkov za delo v manj ugodnem delovnem času, dodatka za delovno dobo pri obračunu plače za mesec oktober 2022 ter izplačilo razlike med izplačano in zakonito določeno redno delovno uspešnostjo za leto 2021 – računska napaka).

Inšpektorica predsednici Sveta ZKTŠ MS, na podlagi prvega odstavka 182. člena ZJU, **predlaga**:

* da █ zagotovi pravice v obsegu, kot je to določeno z zakonom, podzakonskim predpisom ali s kolektivno pogodbo, če bi s tem obremenila javna sredstva.

**III Odrejeni in predlagani ukrepi inšpektorice**

1. **Direktorica in predsednica Sveta ZKTŠ MS sta dolžni izvesti vse ukrepe, ki so odrejeni in predlagani v II. poglavju.**
2. **Direktorica je o izvedenih ukrepih in finančnih učinkih izvedenih ukrepov dolžna poročati v 30. dneh od prejema tega zapisnika.**

**Pouk o pravnem sredstvu:** Predstojnik lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko se poda tudi ustno na zapisnik.

Na podlagi 23. člena Zakona o upravnih taksah[[20]](#footnote-20) (Uradni list RS, št. 106/10 – ZUT-UPB5) za ugovor zoper ta zapisnik ni potrebno plačati upravne takse.

|  |  |
| --- | --- |
|  | Martina Zajc, mag.  INŠPEKTOR I  inšpektorica za sistem javnih uslužbencev |

Vročiti:

* █, direktorica, Zavod za kulturo, turizem in šport Murska Sobota, Ulica Štefana Kovača 30, 9000 Murska Sobota - osebno po ZUP-u,
* █, predsednica Sveta Zavoda za kulturo, turizem in šport Murska Sobota, Miklošičeva 39, 9000 Murska Sobota - po ZUP-u,
* Ministrstvo za javno upravo, minister - e-pošta ([gp.mju@gov.si](mailto:gp.mju@gov.si)),
* Mestna občina Murska Sobota – e-pošta ([mestna.obcina@murska-sobota.si](mailto:mestna.obcina@murska-sobota.si)).

1. *Uradni list RS, št. 108/09-UPB13, s spremembami in dopolnitvami; ZSPJS.* [↑](#footnote-ref-1)
2. *Uradni list RS, št. 63/07, s spremembami in dopolnitvami; ZJU.* [↑](#footnote-ref-2)
3. *Uradni list RS, št. 14/10, 74/16; v nadaljevanju: Odlok o ustanovitvi javnega zavoda.* [↑](#footnote-ref-3)
4. *Uradni list RS, št. 12/91, 8/96, 36/00 – ZPDZC in 127/06 – ZJZP. Direktorja imenuje in razrešuje ustanovitelj, če ni z zakonom ali aktom o ustanovitvi za to pooblaščen Svet zavoda. Kadar je za imenovanje in razrešitev direktorja javnega zavoda pooblaščen Svet zavoda, daje k imenovanju in razrešitvi soglasje ustanovitelj, če z zakonom ni drugače določeno. Če poslovodna funkcija in funkcija vodenja strokovnega dela nista ločeni, imenuje in razrešuje direktorja Svet zavoda s soglasjem ustanovitelja. Za direktorja zavoda je lahko imenovan, kdor izpolnjuje pogoje, določene z zakonom in aktom o ustanovitvi oziroma s statutom ali pravili zavoda.* [↑](#footnote-ref-4)
5. *Ta določa, da so uporabniki proračuna po tem zakonu državni organi in lokalne skupnosti, javne agencije, javni skladi, javni zavodi in javni gospodarski zavodi ter druge osebe javnega prava, ki so posredni uporabniki državnega proračuna ali proračuna lokalne skupnosti.* [↑](#footnote-ref-5)
6. *Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23 in 79/23; v nadaljevanju: Uredba o plačah direktorjev.* [↑](#footnote-ref-6)
7. *Potrdilo █, št. 621 z dne 29. 6. 2009.* [↑](#footnote-ref-7)
8. *Iz Priloge III (Razponi za uvrstitev direktorjev oseb javnega prava v plačne razrede, katerih ustanovitelj in pretežni financer je lokalna skupnost oziroma proračun lokalne skupnosti) Uredbe o plačah direktorjev izhaja, da je šifra B017845 namenjena delovnim mestom direktorjev kulturnih domov, saj je poimenovana Direktor KD (kulturnega doma).* [↑](#footnote-ref-8)
9. *V 2. točki 2. člena ZSPJS je določeno, da so uporabniki proračuna po tem zakonu državni organi in lokalne skupnosti, javne agencije, javni skladi, javni zavodi in javni gospodarski zavodi ter druge osebe javnega prava, ki so posredni uporabniki državnega proračuna ali proračuna lokalne skupnosti.* [↑](#footnote-ref-9)
10. *Razpon plačnih razredov delovnega mesta B017880 Direktor JZ je bil (v času sklenitve pogodbe o zaposlitvi v letu 2021) 41 – 50.* [↑](#footnote-ref-10)
11. *Razpon plačnih razredov delovnega mesta B017845 Direktor KD je bil (v času sklenitve pogodbe o zaposlitvi v letu 2021) 36 – 52.* [↑](#footnote-ref-11)
12. *14. člen Odloka o ustanovitvi javnega zavoda določa, da direktor: (1) organizira in vodi poslovanje ter strokovno delo zavoda, predstavlja in zastopa zavod in je odgovoren za zakonitost in strokovnost dela zavoda; (2) da opravlja tudi strokovno delo s področja dela zavoda ter da (3) ima naslednje pristojnosti: organizira in vodi delo zavoda, pripravi strateški načrt, pripravi program dela zavoda in finančni načrt, sprejme akt o organizaciji dela, Svetu zavoda predlaga akt o sistemizaciji delovnih mest, sprejme kadrovski načrt, sprejme načrt nabav osnovnih sredstev in investicijskega vzdrževanja, sprejema druge akte, ki urejajo pomembna vprašanja v zvezi z delovanjem zavoda, poroča ustanovitelju in*

    *Svetu zavoda o zadevah, ki lahko pomembno vplivajo na delovanje javnega zavoda, pripravi letno poročilo ter opravlja druge naloge, določene z zakonom in ustanovitvenim aktom in statutom zavoda.* [↑](#footnote-ref-12)
13. *Drugi odstavek 3. člena ZSPJS določa, da se plača se določi s pogodbo o zaposlitvi, odločbo oziroma sklepom, tako da se v pogodbi, odločbi oziroma sklepu določi pravna podlaga za določitev plače in posameznih delov plače, plačni razred in druge sestavine plače v skladu s tem zakonom, predpisi in drugimi akti, izdanimi na njihovi podlagi ter kolektivnimi pogodbami, višino posameznih elementov plače na dan sklenitve pogodbe, izdaje sklepa oziroma odločbe in usklajevanja plače.* [↑](#footnote-ref-13)
14. *4. člen Pravilnika o DČ določa, da je delovni čas efektivni delovni čas, čas odmora med dnevnim delom in čas opravičenih odsotnosti z dela v skladu z zakonom, kolektivno pogodbo oziroma tem pravilnikom ter da v delovni čas šteje tudi čas, ko delavec sodeluje v strokovnih organih, organih upravljanja zavoda in organih sindikata.* [↑](#footnote-ref-14)
15. *5. člen Pravilnika od DČ določa, da je polni delovni čas delavcev zavoda 40 ur tedensko.*  [↑](#footnote-ref-15)
16. *Uradni list RS, št. 157/2022 z dne 16. 12. 2022.* [↑](#footnote-ref-16)
17. *Potni nalog: št. 82/2023 z dne 10. 10. 2023, št. 84/2023 z dne 16. 10. 2023, št. 86/2023 z dne 20. 10. 2023, št. 88/2023 z dne 24. 10. 2023, št. 90/2023 z dne 25. 10. 2023, št. 92/2023 z dne 26. 10. 2023.* [↑](#footnote-ref-17)
18. *Osnova za obračun redne delovne uspešnosti direktorice za leto 2021, glede na sklep Mestne občine Murska Sobota, št. 100-0050/2022-2 (620) z dne 24. 5. 2022, je njena osnovna plača v ocenjevalnem obdobju (leto 2021). V letu 2021 ji je bila na delovnem mestu ves čas določena osnovna plača v višini 49. plačnega razreda, nominalna vrednost katerega je bila celo leto 2021 enaka, in sicer █EUR, zato 5% njene osnovne plače v letu 2021 znaša █(12 x █= █x 5% = █EUR).* [↑](#footnote-ref-18)
19. *Na dan 1. 1. 2022 je imela █delovne dobe..*  [↑](#footnote-ref-19)
20. *Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16, 30/18 – ZKZaš in 189/20 – ZFRO.* [↑](#footnote-ref-20)